《念奴娇 其一》
宋代·黄人杰

菊黄萸紫，近重阳、天气秋光如泼。怀燕占熊，还又应、崧岳生申泼节。

玉女擎香，金仙持送，锦里欢声彻。照人风度，满怀俱是冰雪。

那更千里江城，政成人化，比春生秋杀。双凤云间御诏墨，将下十行新札。

黄阁亨衢，碧油重幕，稳复清毡物。策勋归去，蟠桃犹许三窃。

作者简介：人杰，字叔万，生卒年均不详，南城（今属江西）人。宋朝诗人。孝宗乾道二年（一一六六）进士（清雍正《江西通志》卷五○）。有《可轩曲林》一卷（《直斋书录解题》卷二一），已佚。生平事迹亦无考。工词，著有可轩曲林一卷，《文献通考》传于世。